Bertie Carvel

Bertie Carvel (s. 6. syyskuuta 1977 Lontoo) on brittiläinen näyttelijä.

Carvel on ansioitunut teatteriesiintyjä, joka on voittanut kaksi Olivier-palkintoa. Vuonna 2012 hänelle myönnettiin parhaan miesnäyttelijän musikaalipalkinto näytelmästä Matilda ja vuonna 2018 parhaan miessivuosan palkinto näytelmästä Ink. Jälkimmäisestä hän sai myös Tony-palkinnon vuonna 2019.

Television puolella Carvel on nähty Bafta-palkitussa draamasarjassa Doctor Foster, jossa hän esitti lääkäri Gemma Fosterin (Suranne Jones) aviomiestä Simon Fosteria. Carvel on esiintynyt myös poliisisarjassa Dalgliesh, minisarjassa Haamu menneisyydestä ja elokuvassa The Tragedy of Macbeth. Netflix-sarja The Crownin viidennellä ja kuudennella tuotantokaudella Carvel näyttelee pääministeri Tony Blairia.

Lähteet

Aiheesta muualla 
 

Brittiläiset näyttelijät
Olivier-palkinnon saajat
Tony-palkinnon saajat
Vuonna 1977 syntyneet
Elävät henkilöt